**Csongrád Város Polgármesterétől**

Száma: 01-597-4/2016.

**TÁJÉKOZTATÓ**

**Csongrád Város Önkormányzata Képviselő-testületének**

**2016. április 28-i ülésére**

**az elmúlt képviselő-testületi ülés óta végzett munkáról**

Csongrád Város Önkormányzata és Szervei Szervezeti és Működési Szabályzatáról szóló 14/2011. (IV. 29.) önkormányzati rendelet 34. §. /6/ bekezdése alapján az alábbiakról tájékoztatom a Tisztelt Képviselő-testületet:

* **2016. március 30-án**
* az EuroSpa Kft. képviselőivel egyeztettünk turisztikai pályázatokról.
* Fábián György önkormányzati képviselő úr lakókörzeti lakossági fórumán vettem részt.
* **Március 31-én**
* Hajós János úrral, a Politrend Kft. ügyvezetőjével folytattam megbeszélést, az önkormányzat és intézményei, valamint gazdasági társaságainak Szuperinfóban történő kedvezményes hirdetési megjelenése kapcsán.
* Braun József úrral, az EDF DÉMÁSZ csatlakozási irodavezetőjével egyeztettük a fejlesztési keret felhasználásának lehetőségét.
* Mindszenten Zsótér Károly polgármester úrral folytattam tárgyalásokat Tiszai fejlesztés kapcsán.
* Máté Attila önkormányzati képviselő úr tartott lakossági fórumot.
* **Április 1-jén**
* a csongrádi, csanyteleki, felgyői és tömörkényi felsőtagozatos diákok részvételével került megrendezésre a Gr. Széchenyi István Általános Iskola udvarában a Városi Kerékpáros Iskolakupa. A rendezvény megnyitóján Cseri Gábor alpolgármester úr vett részt.
* Nyílt napot szervezett a Gregus-Holz Kft. Az esemény alkalmából betekintést kaphattam a cég új technológiai fejlesztéseibe, megújult irodájukba.
* a Magyar Királyban köszöntöttem a megalakulásának 20 éves évfordulóját ünneplő Csongrádi Zenebarátok Kórusát.
* **Április 4-én**
* Nógrádi Tibor úrral, a Magyar Labdarúgó Szövetség Csongrád Megyei Területi Igazgatóságának vezetőjével egyeztettük a műfüves pálya megvalósításának lehetőségeit.
* átadásra került a Csongrádi Járási Hivatalban a megújult Foglalkoztatási Osztály. Ezen ünnepség keretében került bemutatásra a Járási Hivatal új kinevezett vezetője, dr. Szubally Brúnó.
* **Április 5-én**
* a Hódmezővásárhelyi Szakképzési Centrum főigazgatójával, Árva-Nagy Sándorné asszonnyal és Süliné Juhász Márta gazdasági főigazgató-helyettes asszonnyal, valamint dr. Juhász László jegyző úrral folytattunk egyeztetést a vagyonkezelői szerződés tekintetében.
* okleveleket adtunk át Fábián György képviselő úrral az időskorúaknak tartott informatikai, valamint angol/német nyelvből indított 20 órás térítésmentes tanfolyam résztvevőinek.
* **Április 6-án**
* Kecskeméten Feketéné Pap Nikolett, az Alsó-Tisza Vidék Fejlesztéséért Egyesület Munkaszervezet vezetőjével folytattunk megbeszélést dr. Petneházi-Tóth Judit, az Agrár-vidékfejlesztés Koordinációs Főosztály vezetőjével (Agrár-vidékfejlesztésért Felelős Államtitkárság), és Lantos Gergely, Vidékfejlesztési Osztály vezetőjével CLLD pályázat kapcsán.
* az aktuális vidékfejlesztési kérdésekről tartott tájékoztatót Farkas Sándor országgyűlési képviselő úr és Benkő Zsolt, az MNVH Csongrád Megyei területi koordinátora. A rendezvény házigazdája Búza Zsolt, Baks község polgármestere volt.
* a Bokros Városrészi Önkormányzat lakossági fórumán vettem részt Cseri Gábor alpolgármester úrral és dr. Juhász László jegyző úrral.
* **Április 7-én**
* lakossági fogadóórát tartottam.
* a tervezett területfejlesztési operatív programok kapcsán az érintett projektek projektmenedzsereivel tartottunk egyeztetést.
* Gyovai Zsolt önkormányzati képviselő úr tartott lakossági fórumot választókörzetében.
* **Április 8-án**
* köszöntöttem a Csongrád és Térsége Széchenyi István Általános Iskolában megrendezett VIII. Határon Túli Hagyományőrző Honismereti Verseny résztvevőit.
* a Motocross pálya ügyében egyeztetést tartottunk az érintett egyesület vezetőivel, amelyben közöltük önkormányzatunk álláspontját.
* **Április 9-én**
* részt vettem a Körös-toroki Üdülőtulajdonosok Fórumán a Galéria nagytermében.
* köszöntő beszédet mondtam a Magyar Irodalomtörténeti Társaság Csongrád Megyei Tagozata és a Faludy György Irodalmi Műhely által szervezett Költészet Napi ünnepségen a Városháza Dísztermében.
* **Április 11-én** eseti bizottsági ülésen tettünk javaslatot a civilegyesületek pályázati támogatásáról.
* **Április 13-án**
* Szegeden dr. Mezey Szimonetta irodavezető asszonnyal és Barta Norbert munkatársammal egyeztetést folytattunk Weszely Tamás ügyvezető úrral (Csongrád Megyei Fejlesztéséért Nonprofit Kft.) Ipari parkok, iparterületek fejlesztésére kiírt TOP-1.1.1-15 pályázat ügyében.
* dr. Koncz József rendőrkapitány úrral, Bodor János intézményvezető úrral (Városellátó Intézmény) és Túri Nagy Róbert ügyvezető úrral (Pure Music Kft.) bejárást tartottunk a Körös-toroki üdülőterületen.
* **Április 14-én szabadságomat töltöttem.**
* **Április 15-én**
* a Városi Gyógy- és Strandfürdő garanciális hibái ügyében bejárással egybekötött egyeztető tárgyalást tartottunk az érintettekkel.
* Héjja Lászlót, Csongrád Város Díszpolgárát köszöntöttem 90. születésnapja alkalmából.
* a Föld-Víz-Levegő regionális, határon túli környezetvédelmi vetélkedőt Cseri Gábor alpolgármester úr nyitotta meg a CsTÁI Galli János Általános Iskolában.
* az un. „Baltás” területén lévő ingatlantulajdonosoknak fórum keretében adtunk tájékoztatást az esetlegesen a területen kialakítandó üdülőterület kapcsán.
* a Hódmezővásárhelyi Szakképzési Centrum Sághy Mihály Szakképző Iskola is csatlakozott a Szakmák Éjszakája elnevezésű országos rendezvénysorozathoz. A „MulatSághy” c. rendezvényt nyitottam meg az intézményben.
* **Április 16-án** a Kis-Tisza Vízi Sportegyesületmegalakulásának 5. éves évfordulója alkalmából tartott rendezvényen Cseri Gábor alpolgármester úr mondott ünnepi köszöntőt.
* **Április 19-én**
* Kozmutza Flóra Általános Iskola és Szakiskola Csongrádi Intézményébe járó gyermekek szüleit fogadtam hivatalomban. Elmondtam, hogy keressük annak a lehetőségét, hogy az iskolában működő üzem elhelyezése megoldódjon.
* stúdióbeszélgetésen emlékeztünk dr. Ördögh József nyugalmazott szakaszmérnök úrral a 2006-os árvíz 10. évfordulójára.
* Helyi foglalkoztatási együttműködésekre kiírt TOP-5.1.2-15 pályázatról tartottunk egyeztetést az érintett 15 település megjelent képviselőivel.
* **Április 21-én**
* emléktáblát avattunk a Zsilip utcai zsilipnél a 2006-os árvíz 10. évfordulójának alkalmából.
* a Látássérültek Dél-alföldi Egyesületének elnöke, Csontos-Dér Veronika keresett meg hivatalomban, hogy a megalakult egyesületüknek Csongrád városában irodát biztosítsunk. Elnök Asszony tájékoztatott, hogy egyesületük bejegyzésre került és Makón új irodájuk már átadásra is került. Várhatóan 2-3 hónapon belül az iroda kérdése Csongrádon is megoldódhat.
* **Április 22-én**
* ünnepélyes keretek között átadásra került a felújított NAV Csongrádi Kirendeltség új épülete. Az eseményen részt vett dr. Makó András, a Nemzeti Adó- és Vámhivatal Csongrád Megyei Adó- és Vámigazgatóság igazgatója, és dr. Csurgó Edit igazgató-helyettes asszony és Farkas Sándor országgyűlési képviselő úr.
* a Csongrádi Rendőrkapitányság a Csongrádi Hivatásos Tűzoltó-parancsnokság együttműködésével megtartott nyílt napján Alpolgármester Úr vett részt.
* a Kisréti útfelújítás ügyében lakossági fórumot tartottunk Fábián György és Laczkó Zsolt képviselő urakkal.
* **Április 23-án** Cseri Gábor alpolgármester úr nyitotta meg a Sághy Mihály Szakközépiskola tornatermében megrendezett országos Fit Kid bajnokságot.
* **Április 24-én** testvérvárosunk meghívására Óbecsére utazott a város küldöttsége a Középiskolások Művészeti Vetélkedőjére. A delegáció tagjai Alpolgármester Úr, Horváth Varga Margit kulturális referens és egy általános iskolás tanuló voltak.
* **Április 25-én szabadságon voltam.**
* **Április 26-án** a Homokhátsági Regionális Hulladékgazdálkodási Önkormányzati Társulási Tanács és Felügyelő Bizottság ülésén vettem részt Kiskunmajsán.
* **Április 27-én** a Városháza előtt fogadtuk a Bársony István Mezőgazdasági Szakképző Iskola végzős diákjainak traktoros felvonulását.

Csongrád, 2016. április 27.

 Bedő Tamás

 polgármester